*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**N - Ա**

**Հայաստանի Հանրապետության կառավարության 2020 թվականի ՄԱՅԻՍԻ 21-Ի թիվ 786-Ա որոշման մեջ փոփոխություններ ԵՎ լրացումներ կատարելու մասին**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը` Հայաստանի Հանրապետության կառավարությունը ո ր ո շ ու մ է.

1.Հայաստանի Հանրապետության կառավարության 2020 թվականի մայիսի 21-ի «Գերակա ոլորտում իրականացվող ներդրումային ծրագրի շրջանակներում ներմուծված (ներմուծվող) տեխնոլոգիական սարքավորումները, դրանց բաղկացուցիչ ու համալրող մասերը, հումքը և (կամ) նյութերը ներմուծման մաքսատուրքից ազատելու արտոնությունից օգտվելու համար «ԱՄԱ ԿՈՄՊՐԵՍՈՐ» ՀՁ սահմանափակ պատասխանատվությամբ ընկերության կողմից ներկայացված հայտը բավարարելու և արտոնությունը կիրառելու մասին» N 786-Ա որոշման հավելվածում կատարել հետևյալ փոփոխությունները և լրացումները.

1. ուժը կորցրած ճանաչել հավելվածի 3-10-րդ կետերը,
2. հավելվածը 10-րդ կետից հետո լրացնել հետևյալ բովանդակությամբ նոր՝ 11-14-րդ կետերով.

|  |  |  |  |  |  |  |  |
| --- | --- | --- | --- | --- | --- | --- | --- |
| 11 | 7614900000 | Ալյումինե մետաղալար | Մետաղի շերտը նստեցնող հաստոցի համար | կգ | 500 | Անգլիա | 1 551 294 |
| 12 | 7505220000 | Նիկել-ալյումինե մետաղալար | Մետաղի շերտը նստեցնող հաստոցի համար | կգ | 27.2 | ԱՄՆ | 766 522 |
| 13 | 7223009900 | Չժանգոտվող պողպատից մետաղալար  1.6մմ hաստությամբ (AISI 316 ISI) | Մետաղի շերտը նստեցնող հաստոցի համար | կգ | 30 | Իտալիա | 152 177 |
| 14 | 7904000000 | Ցինկից մետաղալար | Մետաղի շերտը նստեցնող հաստոցի համար | կգ | 480 | Գերմանիա | 1 123 373 |

3) հավելվածի «ԸՆԴԱՄԵՆԸ» պարբերության մեջ «33 449 002» թիվը փոխարինել «31 010 966» թվով։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ՆԻԿՈԼ ՓԱՇԻՆՅԱՆ

**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2020 թվականի ՄԱՅԻՍԻ 21-Ի թիվ 786-Ա որոշման մեջ փոփոխություններ ԵՎ լրացումներ կատարելու մասին» Հայաստանի Հանրապետության կառավարության որոշման (ԱՅՍՈՒՀԵՏ` ՈՐՈՇՈՒՄ) ԸՆԴՈՒՆՄԱՆ**

1. **Անհրաժեշտությունը**

Սույն որոշման նախագծի մշակումը պայմանավորված է «ԱՄԱ ԿՈՄՊՐԵՍՈՐ» ՀՁ սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի իրականացումն ապահովելու անհրաժեշտությամբ:

1. **Ընթացիկ իրավիճակը և խնդիրները**

Հայաստանի Հանրապետության կառավարության 2020 թվականի մայիսի 21-ի N 786-Ա որոշմամբ բավարարվել էր գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատման արտոնությունից օգտվելու համար «ԱՄԱ ԿՈՄՊՐԵՍՈՐ» ՀՁ սահմանափակ պատասխանատվությամբ ընկերության կողմից ներկայացված հայտը:

«ԱՄԱ ԿՈՄՊՐԵՍՈՐ» ՀՁ ՍՊ ընկերությունը հիմնադրվել է 2003 թվականին։

Ընկերությունը զբաղվում է մետաղական լիստերի հումքով պայմանավորված մետաղի մշակմամբ և արտադրությամբ: Ներկայումս անհրաժեշտություն է առաջացել ցանկից հանել ապրանքատեսակների որոշ խմբաքանակ, քանի որ, վճարելով հարկերը, դրանք պետք է արտահանվեն ԵԱՏՄ տարածք, ինչպես նաև ներմուծել 3,6 մլն դրամի չափով ապրանքների լրացուցիչ խմբաքանակ:

1. **Տվյալ բնագավառում իրականացվող քաղաքականությունը**

Արտոնության առկայությունը լուրջ խթան կհանդիսանա նոր ներդրումային ծրագրերի իրականացման և որպես հետևանք նոր աշխատատեղերի ստեղծման, ներդրումների ներգրավման, տեղական արտադրության և արտահանման խթանման համար:

1. **Կարգավորման նպատակը և բնույթը**

Որոշման նպատակն է ապահովել «ԱՄԱ ԿՈՄՊՐԵՍՈՐ» ՀՁ սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի շրջանակներում Հայաստանի Հանրապետության կառավարության 2020 թվականի մայիսի 21-ի N 786-Ա որոշմամբ սահմանված արտոնության կիրառումը ամբողջ ծավալով:

1. **Նախագծի մշակման գործընթացում ներգրավված ինստիտուտները և անձինք**

Սույն որոշման նախագիծը պատրաստվել է Հայաստանի Հանրապետության էկոնոմիկայի նախարարության կողմից:

1. **Ակնկալվող արդյունքը**

«ԱՄԱ ԿՈՄՊՐԵՍՈՐ» ՀՁ սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնության տրամադրում:

1. **Այլ տեղեկություններ** (եթե այդպիսիք առկա են)

Չկան:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

**ՏԵՂԵԿԱՆՔ**

**«Հայաստանի Հանրապետության կառավարության 2020 թվականի ՄԱՅԻՍԻ 23-Ի թիվ 786-Ա որոշման մեջ փոփոխություններ ԵՎ լրացումներ կատարելու մասին» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

1. Այլ իրավական ակտերում լրացումներ և լրացումներ և փոփոխություններների և/կամ լրացումներների անհրաժեշտությունը.

Այլ իրավական ակտերի ընդունման անհրաժեշտություն չի առաջանում

1. Միջազգային պայմանագրերով ստանձնած պարտավորությունների հետ համապատասխանությունը.

Չի հակասում միջազգային պայմանագրերով ստանձնած պարտավորություններին

1. Այլ տեղեկություններ (եթե այդպիսիք առկա են)

Չկան:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

**ՏԵՂԵԿԱՆՔ**

**ԻՐԱՎԱԿԱՆ ԱԿՏԻ ՆԱԽԱԳԾՄԱՆԸ ԵՎ ՔՆՆԱՐԿՄԱՆԸ ՀԱՍԱՐԱԿՈՒԹՅԱՆ ՄԱՍՆԱԿՑՈՒԹՅԱՆ ՄԱՍԻՆ**

1. Հասարակությանը նախագծի վերաբերյալ իրազեկումը

Չի իրազեկվել

1. Հասարակության մասնակցությունը նախագծմանը և/կամ քննարկումներին

Չի մասնակցել

1. Այլ տեղեկություններ (եթե այդպիսիք առկա են)

Չկան:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

**ՏԵՂԵԿԱՆՔ**

**«Հայաստանի Հանրապետության կառավարության 2020 թվականի ՄԱՅԻՍԻ 21-Ի թիվ 786-Ա որոշման մեջ փոփոխություններ ԵՎ լրացումներ կատարելու մասին» Հայաստանի Հանրապետության կառավարության որոշման ՆԱԽԱԳԻԾՆ ԸՆԴՈՒՆԵԼՈՒ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ ՏԵՂԵԿԱՆՔԸ ՈՉ ԿԻՐԱՌԵԼԻ ԼԻՆԵԼՈՒ ՎԵՐԱԲԵՐՅԱԼ**

«Հայաստանի Հանրապետության կառավարության 2020 թվականի մայիսի 21-ի թիվ 786-Ա որոշման մեջ լրացումներ և փոփոխություններ կատարելու» Հայաստանի Հանրապետության կառավարության որոշման նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

ԱՄՓՈՓԱԹԵՐԹ

«Հայաստանի Հանրապետության կառավարության 2020 թվականի մայիսի 21-ի N 786-Ա որոշման մեջ **փոփոխություններ և լրացումներ** կատարելու մասին»Հայաստանի Հանրապետության կառավարության որոշման նախագծի վերաբերյալ շահագրգիռ մարմինների առարկությունների և առաջարկությունների

|  |  |  |  |  |
| --- | --- | --- | --- | --- |
| հ/հ | Առարկության, առաջարկության հեղինակը¸  Գրության ստացման ամսաթիվը, գրության համարը | Առարկության. առաջարկության բովանդակությունը | Եզրակացություն | Կատարված լրացումները և փոփոխությունները |
|  | 1 | 2 | 3 | 4 |
| 1 | ՀՀ ֆինանսների նախարարություն  25-06-2020, 01/2-1/9307-2020 | Դիտողություններ և առաջարկություններ չկան։ |  |  |
| 2 | ՀՀ պետական եկամուտների կոմիտե  24-06-2020, 01/3-2/40436-2020 | Դիմումին կից ներկայացված ցանկի 3-րդ տողում ներկայացված տեղեկությունները բավարար չեն ըստ ԵՏՄ ԱՏԳ ԱԱ դասակարգման ճշտության վերաբերյալ դիրքորոշում ներկայաց­նելու համար:  «ԱՄԱ ԿՈՄՊՐԵՍՈՐ» ՀՁ ՍՊԸ 17.06.2020թ. գրությամբ ներկայացված՝ Հայաստանի Հանարապետության կառավարության 21.05.2020թ. N 786-Ա որոշմամբ սահմանված որոշ ապրանքների համար համապատասխան արտոնությունից չօգտվելու առչությամբ հայտնում ենք, որ Եվրասիական տնտեսական միության մաքսային օրենսգրքի 104-րդ հոդվածի 2-րդ կետի համաձայն՝ մաքսային հայտարարագրումն իրականացվում է հայտարարատուի կամ մաքսային ներկա­յացուցչի կողմից, եթե նույն օրենսգրքով այլ բան սահմանված չէ: Միաժամանակ, Մաքսային միության հանձնաժողովի 20.05.2010թ. N257 որոշմամբ հաստատված՝ ապրանքների հայտարարագրի լրացման կարգի 14-րդ կետի համաձայն՝ ապրանքները մասնավորապես Բացթողում՝ ներքին սպառման համար մաքսային ընթացակարգով ձևակերպելիս հայտարարատուի կողմից լրացվում են ապրանքի հայտարարագրի նույն կետով սահմանված սյունակները, այդ թվում 36-րդ՝ Առանձնաշնորհում սյունակը, որում նշվում են մաքսային վճարների գծով արտոնությունները նույն կարգի 15-րդ կետի 34-րդ ենթակետի համաձայն: Նշված ենթակետի համաձայն համապատասխան տեղեկատվությունը նշվում է Մաքսային միության հանձնաժողովի 20.09.2010թ. որոշմամբ հաստատված դասակարգիչներով, որի 7-րդ հավելվածի 1.1 կետով նախատեսված է «մաքսատուրքի գծով արտոնություններ չեն խնդրարկվում» դասակարգիչը՝ «ОО» ծածկագրով:  Հայտնում ենք նաև, որ «ԱՄԱ ԿՈՄՊՐԵՍՈՐ» ՀՁ սահմանափակ պատասխանատվությամբ ընկերությունը (ՀՎՀՀ 08612566) ըստ ներկայացրած վերջին՝ 2020թ-ի մայիս ամսվա եկամտային հարկի և սոցիալական վճարի ամսական հաշվարկի ունի 57 հարկման բազա ունեցող վարձու աշխատողներ, որոնց միջին հարկման բազան կազմում է 250,615 դրամ: Միաժամանակ՝ 21.06.2020թ-ի դրությամբ ընկերությունը չունի հարկային պարտավորություն: | Ընդունվել է ի գիտություն: |  |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ